ড. মুহাম্মদ রেজাউল করিম : প্রায় চার হাজার বছর পূর্বে পৃথিবীতে খ্রিস্টপূর্ব (১৭৯২-১৭৫০) সর্বপ্রথম আইনের শাসন প্রতিষ্ঠা করেছিলেন সম্রাট হাম্মুরাবি (King Hammurabi)। প্রাচীন ব্যাবিলনের আইনশাস্ত্রের আদি জন্মদাতাও তাকে বলা হয়। প্রাচীনকালে সিরীয় মরু অঞ্চল থেকে নোমাডিক (Nomadic) নামে একটি জাতি দক্ষিণ ইরাকে এসে বসতি স্থাপন করে। সম্রাট হাম্মুরাবি আইনে মিথ্যে ভেলকিবাজি, মিথ্যে সাক্ষ্যদান, বাড়ির ধনসম্পদ লুট, ব্যাভিচার, মিথ্যে অপবাদ, তালাক, নারী-পুরুষের অবৈধ সম্পর্কের শাস্তি মৃত্যুদ-। যৌতুক, উত্তরাধিকার, আইনের বরখেলাপ করলে এই বিধান মোতাবেক শাস্তি ছিল মৃত্যুদ-। শুধু আইন প্রণয়ন নয়, আইনের প্রয়োগও যাতে সুষ্ঠুভাবে হয় তারও ব্যবস্থা করেছিলেন হাম্মুরাবি। তিনি যখন সিংহাসনে আরোহণ করেন তখন প্রত্যেকের সাথে যোগাযোগ করে একটি ঐক্য গড়ে তুলতে সক্ষম হন। এই বিশাল ঐক্যই তাঁর নেতৃত্বকে স্বীকার করে নেয়। সকলের ঐক্যবদ্ধ শক্তির ফলে গড়ে ওঠে একটি সামরিক জোট। এটি ছিল হাম্মুরাবির সবচেয়ে বড় কৃতিত্ব। দুষ্টের ও অন্যায়ের দমন এবং সৎ ব্যক্তির পালনই আইনের কাজ। তিনি সামাজিক ও পারিবারিক আইনকে সর্বপ্রথম লিপিবদ্ধ করেন।